Gerningsmand går fri De 18 påsatte naturbrande i området omkring Hadsund bliver ikke opklaret. Politiets teknikere har ikke haft held med at finde DNA-spor af gerningsmanden, og politiet kan derfor ikke komme videre med efterforskningen. -De spor, der har været, har vi forfulgt. De har ikke givet noget, og vi har ikke flere spor at gå efter nu, siger vicepolitikommisær ved Nordjyllands Politi Jens Christian Flensborg til DR Nordjylland. Mangler spor Politiets teknikere ledte efter DNA-spor på de romerlys, der blev fundet ved en af brandene. De fandt dog ingen DNA-spor. - Det var dét, vi havde frygtet. Fordi når ting bliver varme, så forsvinder DNA-sporene tit, fortæller vicepolitikommisæren.

Referat:
Mange sager om påsatte brande i naturområder i Hadsund bliver nu sat i bero.